L'Ajuntament de Sagunt prepara una extensa programació per a Nadal
20 de desembre 2017

![](/media/cqubgdlz/64-img_9917_cuerpo.jpg)  
  

Els departaments de Joventut, Cultura i Comerç de l'Ajuntament de Sagunt preparen una extensa programació per a Nadal. Les activitats, organitzades per les delegacions de Joventut, Cultura i Comerç van destinades tant a públic infantil, com a jóvens i a adults.

Per a amenitzar les vacances de Nadal, l'Ajuntament de Sagunt ofereix un ampli ventall d'activitats que es desenvolupen en tots dos nuclis del municipi, tant a Sagunt com al Port de Sagunt.

El regidor de Joventut, Guillermo Sampedro, ha destacat l'esforç que han fet les tres regidories per crear una programació conjunta. “**Crec que és una programació ambiciosa que conjumina teatre, marionetes, cinema, música i mercats de nadal i per descomptat la Cavalcada de Reis**”, ha declarat el regidor qui ha destacat com a novetat la descentralització de les activitats “**per a tractar d'arribar al major nombre de persones en els dos nuclis de població**”. D'esta manera hi haurà activitats tant al Port de Sagunt com a Sagunt ciutat.

La regidoria de Joventut prepara la Gran Festa Infantil de Nadal que tindrà lloc el 23 de desembre, de 10 a 14 hores, en el col·legi Cronista Chabret. Per a això les inscripcions són gratis fins demà i va destinat a l'alumnat de Primària. El 28 de desembre, a les 17.30 hores, la companyia Entucole presenta _La gran nit de Reis_ en el Casal Jove del Port de Sagunt. El 30 de desembre, de 10 a 14 hores, hi haurà una Gran Festa Infantil de finalització d'Any en el col·legi Cervantes. Les inscripcions finalitzen el 28 de desembre i també va destinada a primària. Una vegada entrat el 2018, el 2 de gener, a les 18 hores, hi haurà un espectacle de música infantil a càrrec de Dani Miquel amb _Musiqueries amb Més Musiqueries_ i _De Vinaròs a Oriola_, en el Casal Jove del Port de Sagunt. L'endemà, per al 3 de gener està previst el Festival Solidari Infantil amb playbacks, a les 18 hores, en el Centre Cultural Mario Monreal.

A més, han organitzat tres sessions de cinema en el Casal Jove; el 23 de desembre _Vaian__a_, el 26 de desembre _Canta_ i el 27 de desembre _Beb__é Jefazo_, en el Casal Jove del Port de Sagunt. Finalment, el 5 de gener a les 11 hores l'arribada de SS. MM. Els Reis Mags al port marítim, a les 17 hores la Cavalcada del Port de Sagunt i a les 19 hores a Sagunt.

Des de Joventut recorden que encara està obert el termini per a les inscripcions a l’Espai de Nadal, en les dos modalitats que s'ofereixen a Sagunt i Port. L'A correspon als dies 26, 27, 28 i 29 de desembre i la B als dies 2, 3, 4 i 5 de gener. Ambdues opcions es realitzaran en el col·legi públic Cronista Chabret de Sagunt i en el col·legi públic Cervantes del Port de Sagunt. El preu de la matrícula per a només una de les opcions és de 32€ i per a les dos opcions de 56€. Les activitats van destinades a xiquets i xiquetes matriculats en qualsevol curs de segon cicle d'infantil fins al tercer cicle d'educació primària, és a dir, nascuts entre el 2005 i 2014, tots dos inclosos.

La delegació de Cultura organitza el _25 Festival de Titelles_ que oferirà dos sessions a Sagunt i altres dos al Port de Sagunt, totes elles a les 18 hores. El 26 de desembre Bambolina Titelles portarà _Ki__ti Kraft_ al Centre Cultural Mario Monreal i el 27 de desembre Festuc Teatre oferirà _El soldadet de Plom_ també en el Mario Monreal. El 3 de gener Nebel Teatre visitarà la Casa de Cultura del Port de Sagunt amb _Els músics de Bremen_ i el 4 de gener Zoom Zoom Teatre oferirà _La Gallina dels ous d’or_. A més, també ha organitzat dos sessions de cinema en el Mario Monreal, el 28 de desembre, a les 18 hores, _Neu i els arbres màgics_ i el 29 de desembre, a les 18 hores, _L’hivern i la primavera al Regne d’Escampeta_.

Per la seua banda, la delegació de Comerç instal·larà els Mercats de Nadal, primer al  Port de Sagunt, del 24 al 27 de desembre, en la plaça del Sol amb horari d'11 a 14 i de 16 a 21 hores i més tard, del 3 al 6 de gener instal·larà en la plaça Cronista Chabret el Mercat de Nadal de Sagunt, amb el mateix horari que al Port de Sagunt.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-prepara-una-extensa-programacio-per-a-nadal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-prepara-una-extensa-programacio-per-a-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-prepara-una-extensa-programacio-per-a-nadal/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-prepara-una-extensa-programacio-per-a-nadal/)